8 Pattedyr. 
Flaggermusene ere af alle Pattedyr de nyttigste for 
Skovene, da de nemlig fortære en Masse skadelige In- 
sekter; de have heri den samme Forretning om Natten 
som Fuglene om Dagen. 
I Skandinavien er 12 Arter fundne, alle smaa. 
åa. Glatnæser. 
14. Langøret, Plecotus awritus Lin.* Ørene næsten 
ligesaa lange som Kroppen. I et eneste Maaltid kan 
den fortære 60—70 Fluer. Findes hos os. 
15. Den graa Flaggermus, Vesperugo murimus Lin.* 
b. Bladnæser. Paa Næsen findes forskjellig formede 
Hudblade. De leve af Insekter; men mange ere tillige 
Blodsugere og overfalde sovende Dyr eller Mennesker. 
Ingen hos os. 
16. Den tretandede Bladnæse, Phyllorhina tridens 
Geoffr. I Ægypten. 17. Den store Hesteskonæse, Khi- 
nolophus ferrum eqwnum Buffon. 18. Den lille Heste- 
skonæse, Rhinolophus hipposideros Bechst. Begge i 
Syd- og Mellem-Europa. 
c. Frugtædere. Disse ere de største af Flagger- 
musene og kunne enddog blive saa store som Katte. De 
findes kun i de hede Lande, leve af Frugter og anrette 
ikke liden Skade. 
19. Den flyvende Hund eller Kalong, Pteropus edulis 
Geoffr. Den største af alle Flaggermus. Almindelig 
paa de indiske Øer. Om Natten styrte de sig 1 ubyre 
Skarer over Frugttræerne; den eneste Maade at holde 
dem borte paa er at overtrække Træerne med stærke Næt; 
om Dagen hvile de hængende paa Grene, ofte i hundre- 
devis paa et eneste Træ, og nedslaaes da med lange 
Stænger af de Indfødte, som gjerne spise deres Kjød. 
